CIVILDIENESTA TIESAS SPRIEDUMS (pirmā palāta)
2009. gada 17. februārī
Lieta F‑38/08
Amerigo Liotti
pret
Eiropas Kopienu Komisiju
Civildienests – Ierēdņi – Novērtēšana – Karjeras attīstības ziņojums – 2006. gada novērtējums – Novērtētāju piemērojamās novērtēšanas normas
Priekšmets Prasība, kas celta saskaņā ar EKL 236. pantu un EAEKL 152. pantu un ar kuru A. Liotti lūdz atcelt viņa karjeras novērtējuma ziņojumu par laika posmu no 2006. gada 1. janvāra līdz 31. decembrim
Nolēmums Atcelt prasītāja karjeras novērtējuma ziņojumu par laika posmu no 2006. gada 1. janvāra līdz 31. decembrim. Komisija atlīdzina
tiesāšanās izdevumus.
Kopsavilkums
Ierēdņi – Novērtējums – Karjeras attīstības ziņojums – Vispārīgie īstenošanas noteikumi, ar kuriem visām ģenerāldirekcijām
tiek ieviestas kopīgas novērtēšanas normas
(Civildienesta noteikumu 43. pants)
Ja, sagatavojot ierēdņa karjeras novērtējuma ziņojumu, netiek ņemti vērā Civildienesta noteikumu 43. panta vispārīgie īstenošanas
noteikumi, kurus ir pieņēmusi attiecīgā iestāde, kas nosaka, ka ir jāņem vērā visām ģenerāldirekcijām kopīgās novērtēšanas
normas, lai atvieglotu ierēdņu nopelnu salīdzināšanu, vērtētāju piedāvāto piešķiramo nopelnu punktu saskaņošanu un saskaņotu
novērtējumu vienā ģenerāldirekcijā, tas ir būtiskas formālas prasības pārkāpums. Šo normu nepiemērošana vai nepietiekama ņemšana
vērā tādējādi ir būtisks pārkāpums ierēdņa novērtēšanā un pamato novērtējuma atcelšanu.
(skat. 46. un 47. punktu)